Ikke helt slutt for «Breaking Bad»
Etter uker med forhandlinger er det endelig klart at Saul Goodman, den kyniske advokaten fra «Breaking Bad», får sin egen spinoff-serie, skriver Hollywood Reporter. Det er Sony Pictures og TV-kanalen AMC som står bak TV-serien som er en videreføring av Vince Gillians kritikerroste TV-drama om Walter White (Bryan Cranston). Kjemilæreren får kreft og begynner å produsere og selge metamfetamin sammen med sin tidligere elev Jesse Pinkman (Aaron Paul) for å sikre familien økonomisk. Den nye serien skal hete «Better Call Saul», og vil ta for seg livet til karakteren Goodman før han ble advokaten til Walter White i «Breaking Bad». Episodene vil vare om lag en time, sier AMC i en pressemelding. Trenger du underholdning i sofakroken?Sjekk VGs store TV-serieguide Nettstedet skriver at skuespilleren Bob Odenkirk, som spiller Saul i«Breaking Bad», vil fortsette å spille rollen som ble skapt av manusforfatteren Peter Gould i sesong to av «Breaking Bad». Både Gould og Gillian kommer til å være involvert i den nye serien. Nyheten om den nye spinoff-serien kommer bare uker før «Breaking Bad» vises for siste gang i USA. Her i Norge startet seriens åtte siste episoder å gå 1. september på kanalen MAX. DISKUTER: Hva synes du om at serien får spinoff? Del dine synspunkter i kommentarfeltet nederst i artikkelen.
Den populære advokaten Saul Goodman vil leve videre når «Breaking Bad» avsluttes om få uker.